stanford-oval/wikipedia huggingface dataset:
ישראל ברוסארד
הערות שוליים

↑  '"`UNIQ--templatestyles-00000001-QINU`"'"Leslie Mann, Israel Broussard Cast in Sofia Coppola's 'Bling Ring' (Exclusive)". The Hollywood Reporter (באנגלית). נבדק ב-2018-08-20.
↑  '"`UNIQ--templatestyles-00000003-QINU`"'"'The Bling Ring' Review". tribunedigital-chicagotribune (באנגלית). נבדק ב-2018-08-20.
↑  '"`UNIQ--templatestyles-00000005-QINU`"'Travers, Peter (2013-06-13). "The Bling Ring". Rolling Stone (באנגלית אמריקאית). נבדק ב-2018-08-20.
↑  '"`UNIQ--templatestyles-00000007-QINU`"'"Bella Thorne to Star as Heroin Addict in Lifetime Movie 'Perfect High'". TheWrap (באנגלית אמריקאית). 2015-02-02. נבדק ב-2018-08-20.
↑  '"`UNIQ--templatestyles-00000009-QINU`"'Jr, Mike Fleming (2014-05-12). "Cannes: Voltage Charges Nerds-Gone-Wild Comedy 'Good Kids'". Deadline (באנגלית אמריקאית). נבדק ב-2018-08-20.
↑  '"`UNIQ--templatestyles-0000000B-QINU`"'"Christopher Landon's Half to Death scares up Jessica Rothe, Israel Broussard" (באנגלית אמריקאית). נבדק ב-2018-08-20.
↑  '"`UNIQ--templatestyles-0000000D-QINU`"'"John Corbett, Lana Condor Join 'To All the Boys I've Loved Before' Film (Exclusive)". The Hollywood Reporter (באנגלית). נבדק ב-2018-08-20.
↑  '"`UNIQ--templatestyles-0000000F-QINU`"'D'Alessandro, Anthony (2018-05-01). "'Happy Death Day 2': Jessica Rothe, Israel Broussard Return; Suraj Sharma & Sarah Yarkin Joining Blumhouse Sequel". Deadline (באנגלית אמריקאית). נבדק ב-2018-08-20.
| --- | --- |
בקרת זהויות :  BIBSYS: 13065297  BNE: XX5421524  BnF: cb16739086j (data)  GND: 1046343726  ISNI: 0000 0004 2323 0001  LCCN: no2013110163  NTA: 369586735  SUDOC: 17435651X  VIAF: 305833995   WorldCat (עם VIAF): 305833995
דייזי רידלי

| --- | --- |

דייזי ריילי, 2015
 לידה:  10 באפריל 1992 (בת 32) אנגליהלונדון, הממלכה המאוחדת
 שם במה:  דייזי רידלי
 שם לידה:  Daisy Jazz Isobel Ridley 
 סוגה מועדפת:  מתח ופנטזיה
 מדינה:  הממלכה המאוחדת 
 תקופת הפעילות:  מ-2010
 עיסוק:  שחקנית, זמרת
 מקום לימודים:  בית הספר טרינג פארק לאמנויות הבמה (2010)  בירקבק, אוניברסיטת לונדון 
 בן או בת זוג:  טום בייטמן 
 פרסים והוקרה:  פרס אמפייר לשחקנית פורצת הדרך (2016)  פרסי בחירת הנוער (2016)  פרס הסרטים והטלוויזיה של MTV להופעה הפורצת הטובה ביותר (2016)  פרס אמפייר לשחקנית הטובה ביותר (2018) 
 פרופיל ב-IMDb
 
דייזי ג'אז איזובל רידלי (באנגלית: Daisy Jazz Isobel Ridley; נולדה ב-10 באפריל 1992) היא שחקנית אנגלייה. היא כיכבה בדמותה של ריי בטרילוגיה "מלחמת הכוכבים - פרק 7: הכוח מתעורר", "מלחמת הכוכבים - פרק 8: אחרוני הג'דיי" ו"מלחמת הכוכבים - פרק 9: עלייתו של סקייווקר".
ביוגרפיה

רידלי נולדה בווסטמינסטר, לונדון שבממלכה המאוחדת. בתם של הצלם כריסטופר רידלי ושל לואיז פוקנר קורבט, שעובדת בתקשורת פנימית בבנק מקומי. אחי סבה ארנולד רידלי (אנ') (Arnold Ridley) היה השחקן והתסריטאי בסיטקום "Dad's Army". יש לה שתי אחיות גדולות, קיקה רוז ופופי סופיה; ויש לה גם שתי אחיות-למחצה בוגרות ממנה מנישואין הקודמים של אביה.
רידלי זכתה במלגה לבית הספר לאמנויות הבמה טרינג פארק (אנ') (Tring Park School for the Performing Arts) בהרטפורדשייר, בו למדה מגיל תשע עד גיל שמונה עשרה. לאחר מכן למדה ציוויליזציה קלאסית בבירקבק, אוניברסיטת לונדון, לפני שנשרה כדי להתמקד בקריירת המשחק שלה.
לפני שלוהקה לסרט "מלחמת הכוכבים: הכוח מתעורר", רידלי עבדה במשך כמעט שנתיים כברמנית בשני פאבים שונים בלונדון. בשנת 2016, היא החלה ללמוד לתואר ראשון במדעי החברה באמצעות קורסים מקוונים באוניברסיטה הפתוחה.
קריירה

רידלי הופיעה בסדרות הטלוויזיה "Youngers", "עדות אילמת","מר סלפרידג'" ו-"נפגעים", והופיעה גם בסרט הקצר "Blue Season", שהשתתף באתגר ה-48 שעות "Sci-Fi-London". היא גילמה את התפקיד הראשי בסרט השלישי של "Lifesaver", סרט אינטראקטיבי שהיה מועמד לפרס באפט"א לקולנוע של האקדמיה הבריטית לאומנויות הקולנוע והטלוויזיה. היא הופיעה גם בוידאו קליפ לשיר "Lights On" של הראפר Wiley (אנ').
רידלי לוהקה לתפקיד ריי בסרט "מלחמת הכוכבים - פרק 7: הכוח מתעורר" בפברואר 2014. ליהוקה לתפקיד נראה כמהלך מצדו של הבמאי ג'יי ג'יי אברהמס, לחזור על הליהוק של שחקנים יחסית לא מוכרים לתפקידים הראשיים, כפי שעשה ג'ורג' לוקאס בסרט "מלחמת הכוכבים" הראשון בשנת 1977.
באוקטובר 2015, הושקה בבריטניה סדרת בולים של שירות הדואר המלכותי הבריטי, שעליהם דמויות מסדרת סרטי "מלחמת הכוכבים" ובהן גם רידלי כריי.
בדצמבר 2015 פרסם הדיילי מייל כי שכרה של רידלי על תפקידה בסרט מסתכם ב-300 אלף ליש"ט (448 אלף דולר) בלבד, ובנוסף, אחוז קטן מהכנסות מכירות הכרטיסים לסרט, לאחר שאלו יעברו את המיליארד דולר.
בשנת 2017 שיחקה בסרט הפשע הבלשי של קנת בראנה "רצח באוריינט אקספרס", המבוסס על ספר באותו שם מאת אגאתה כריסטי. באותה שנה שבה לגלם את דמותה של ריי בסרט "מלחמת הכוכבים - פרק 8: אחרוני הג'דיי".
בנובמבר 2024 צפוי לצאת לאור הסרט המתח-אימה והישרדות "We Bury the Dead" בבימויו של זק הילדיץ' בו רידלי מככבת בתור ויג'ילנטית. הסרט יוקרן בבכורה עולמית ויוצג בהקרנה מיוחדת בפסטיבל הסרטים של אדלייד באוסטרליה בנובמבר. בסרט, רידלי מגלמת אישה נואשת המצטרפת לצוות לאיסוף גופות, בתקווה למצוא את בעלה בחיים לאחר ניסוי צבאי הרסני שהחריב את אוכלוסיית טסמניה. במהלך חיפושיה, היא מגלה שגופות רבות אינן לגמרי מתות.
חיים אישיים

משפחת רידלי מחזיקה בית בווסטמינסטר, לונדון. בשנת 2016, דייזי שיתפה ברשתות החברתיות שהיא סובלת מאנדומטריוזיס (endometriosis) ותסמונת שחלות פוליציסטיות (polycystic ovary syndrome) במשך שנים רבות.
משנת 2017 היא יוצאת עם השחקן טום בייטמן (Tom Bateman), אותו הכירה במהלך צילומי הסרט "רצח באוריינט אקספרס" בשנת 2016. בשנת 2023 דייזי אישרה שהיא וטום התחתנו.
רידלי היא טבעונית.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2014 | הדוממים | ג'יין הארפר |  |
| 2015 | Scrawl | האנה |  |
| 2015 | מלחמת הכוכבים: הכוח מתעורר | ריי |  |
| 2016 | רק אתמול | טאיקו אוקאג'ימה | דיבוב |
| 2016 | ציידת העיט הזהוב | קריינית | סרט דוקומנטרי; גם מפיקה בפועל |
| 2017 | רצח באוריינט אקספרס | מרי דבנהם |  |
| 2017 | מלחמת הכוכבים: אחרוני הג'דיי | ריי |  |
| 2018 | אופליה | אופליה |  |
| 2018 | פיטר ראביט | קוטנונת | דיבוב |
| 2019 | מלחמת הכוכבים - פרק 9: עלייתו של סקייווקר | ריי |  |
| 2021 | כאוס מהלך | ויולה איד |  |
| 2022 | הקפסולה | קייט |  |
| 2023 | בתו של מלך הביצה (אנ') | הלנה פלטייר |  |
| 2023 | The Inventor | מרגריט | דיבוב |
| 2024 | Magpie | אנט |  |
| 2024 | אישה צעירה והים | גרטרוד אדרלה |  |
| 2024 | We Bury the Dead | אווה ניומן |  |
| 2025 | סיכון גבוה (אנ') | ג'ואי לוק |  |
| יפורסם בהמשך | Sometimes I Think About Dying | פרן | גם מפיקה |
| יפורסם בהמשך | Women in the Castle |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2013 | נפגעים | פראן בדינגפילד | פרק: "And the Walls Come Tumbling Down" |
| 2013 | Youngers | ג'סי | פרק: "A to B and the Apology" |
| 2013 | Toast of London | שרלוט | פרק: "Vanity Project" |
| 2014 | עדות אילמת | האנה קנדי | 2 פרקים |
| 2014 | מר סלפרידג' | רוקסי סטארלט | פרק: "2.8" |
| 2017 - 2018 | מלחמת הכוכבים: כוחות הגורל | ריי | דיבוב; 11 פרקים |
פילמוגרפיה > תיאטרון

| שנה | הצגה | דמות | הערות |
| --- | --- | --- | --- |
| 2010 | The Boy Friend | ננסי | מחזמר |
| 2012 | Dominoes | דייזי |  |
הערות שוליים

1 2  Family tree of Daisy RIDLEY, Geneanet'"`UNIQ--nowiki-00000000-QINU`"'(באנגלית)'"`UNIQ--templatestyles-00000001-QINU`"'
1 2  Star Wars VII: Daisy Ridley dad praises extraordinary daughter after she lands leading role as daughter of Han Solo and Princess Leia - Mirror Online, www.mirror.co.uk
↑  'Star Wars: The Force Awakens': As Rey emerges, so does newcomer Daisy Ridley, EW.com (באנגלית)
↑  Watch 'Star Wars' Actress Daisy Ridley In Haunting Short Film 'Blue Season', באתר "Entertainment"‏, 5.1.2014
↑  Star Wars stamps issued to mark The Force Awakens, באתר ה-BBC‏ 24 באוקטובר 2015
↑  שירות כלכליסט,'"`UNIQ--nowiki-0000000C-QINU`"'מלחמת הכוכבים: האריסון פורד ירוויח 34 מיליון דולר - פי 76 מהשחקנית הראשית, באתר כלכליסט, 20 בדצמבר 2015
↑  Patrick Frater, Daisy Ridley Is an Axe-Wielding Vigilante in First Look at Zak Hilditch’s Survival Thriller ‘We Bury the Dead’, Variety, ‏2024-08-21 (באנגלית אמריקאית)
↑  Daisy Ridley opened up about her struggle with endometriosis, Cosmopolitan, ‏2016-06-12 (באנגלית בריטית)
↑  Iqbal, Nosheen (2019-12-07). "Daisy Ridley: 'JJ Abrams warned me that Star Wars is a religion'". The Guardian (באנגלית בריטית). ISSN 0261-3077. נבדק ב-2024-06-26.
↑  Greta HeggenessPublished Jun 20, 2019•1:44pm, Are Daisy Ridley & Tom Bateman Engaged?! Everything We Know About Their Relationship, PureWow, ‏2019-06-20 (באנגלית)
↑  Star Wars Actress Daisy Ridley Confirms Major Rumor About Her Romantic Life, IRL (באנגלית)
↑  Elise Taylor, A Fall Cookie Recipe Fit for Vogue‘s November Cover Star, Vogue, October 11, 2017
↑  '"`UNIQ--templatestyles-0000001E-QINU`"'Breznican, Anthony (13 באפריל 2017). "Star Wars highlights female heroes in Forces of Destiny – first look". Entertainment Weekly. נבדק ב-13 באפריל 2017. {{cite news}}:  (עזרה)
| --- | --- |
בקרת זהויות :  PLWABN: 9811305236705606  BNE: XX5655290  GND: 1098448316  ISNI: 0000 0004 6521 0172  LCCN: no2016041975  MusicBrainz: 056cd688-1e19-4114-941d-b6ab3d543adf  NKC: pag2017955770  SUDOC: 192971670  VIAF: 8146095180500370978   WorldCat (עם VIAF): 8146095180500370978
חורבת מחוז

| --- | --- |

 היסטוריה
 תקופות:  התקופה הביזנטית בארץ ישראל 
 מיקום
 מדינה:  ישראל 
 קואורדינטות:  32°57′02″N 35°16′13″E﻿ / ﻿32.950611111111°N 35.270138888889°E﻿ / 32.950611111111; 35.270138888889
  (למפת הגליל המערבי מוגדלת) חורבת מחוז(למפת הגליל המערבי רגילה) חורבת מחוז(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חורבת מחוז(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חורבת מחוז
 
חורבת מחוז (בערבית: خربة المخوز; ח'רבת אל-מאחוז) היא חורבה עתיקה הממוקמת מדרום-מזרח ליישוב לפידות והשדות של כפר כיסרא, מצפון לדיר אל-אסד, בחבל תפן שבגליל המערבי. החורבה צופה לכיוון דרום נחל בית העמק (ואדי מג'נונה) ולכיוון צפון לנחל חשק. החורבה צופה לכיוון דרום אל נחל בית העמק ולכיוון צפון לנחל חשק. בסמוך לחורבת מחוז, מעבר לוואדי בית העמק, נמצאתחורבת תפן, בעבר מצודה הלניסטית - רומית, הממוקמת בנקודה אסטרטגית מעל ערוצו של נחל בית העמק. ייעודה של מצודת תפן הייתה בלימת כיבוש העיר עכו מכיוון מערב.
החורבה נמצאת במרחק 200 מטר מכביש 854 ונמוכה יותר מחורבת חשק (קסר אל-עשאק). היישוב ישב על מסלע קשה וקרקע טרה רוסה. עקב מחסור המעיינות מקומיים, נכרו בחורבת מחוז בורות מים רבים. עקב מחסור המעיינות מקומיים, נכרו בחורבת מחוז בורות מים רבים.
היסטורייה

בתקופה ההלניסטית המקום היה הגבול המערבי של ממלכת החשמונאים. היישוב הוקם בתקופה הרומית והתפתח בתקופה הביזנטית עם אוכלוסייה נוצרית. חורבת מחוז היא חורבה גדולה וכוללת שרידי עיירה ביזנטית עשירה. מחוז היה היישוב המרכזי באזור. היישוב נעזב, כמו יישובים אחרים באזור בתחילת המאה השביעית, בפלישה הפרסית לאזור בשנת 614 או בפלישה המוסלמית 638. המקום נזכר בתעודה צלבנית משנת 1230 בשם "Gastina Mahuz" - כאשר משמעות המילה גסטינה היא חורבה. שמות ישובי הגליל נשמרו בכתבי הצלבנים הטבטונים. לאחר שהטבטונים איבדו את מעוזם המרכזי, מבצר מונפורט, והפסידו בקרב עכו בשנת 1291, הם נסוגו גם ממחוז לאירופה. בתקופת הממלוכים (1260–1517) שכן במקום ישוב מוסלמי. בתקופה העות׳מאנית התגוררו באתר מספר קטן של חקלאים במבנים קמורים שהוקמו על חורבות ביזנטיות.
ממצאים ארכאולוגיים

חורבת מחוז הוא אתר חורבות גדול מאוד, אך לא נערכה כאן חפירה ארכאולוגית, אלא סקר בלבד.
בחורבת מחוז נסקרה כנסייה עם שער אבן שעל משקופו חקוק צלב בתוך עיגול ורצפת פסיפס. ממצאים ארכאולוגיים של סקר חורבת מחוז כוללים גִתות יין, בורות המים, שתי כנסיות ביזנטיניות (אחת עם רצפת פסיפס), מחסנים ומבני מגורים. במקום נחשפה בריכת מים שאורכה 20 מטר. בעבר הייתה הבריכה מכוסה קשתות.
ממצאים מרכזיים:
בכל השטח ניכרים קווי הקירות של בתים חרבים, שנבנו מאבנים מסותתות בגודל בינוני.
בורות מים ומרתפים חצובים בסלע.
בריכה גדולה בעלת צלעות באורך של עשרים מטר, חצייה חצוב בסלע והחצי האחר בנוי. כיום הבריכה סתומה חלקית; כמעט כל הטיח שציפה את דפנותיה הפנימיות נקלף, ועצי אלה עתיקים גדלים בתוכה.
במרחק מה מן הבריכה הזאת רואים על כיכר מלאכותית נאה שרידי מתחם בנוי מאבנים נהדרות שנלקחו מבניינים קודמים. הנה כי כן שוקעו בבנייה הזאת קטעי עמודים ומשקופי דלתות. בתוך המתחם, שאורכו שלושים מטר ועשרים ושמונה רוחבו, אתה נתקל בגלים של אבני גזית בתוך סבך עבות. ואפשר להיווכח שהוא נחלק לכמה מדורים קטנים, קמורי תקרה.
ממזרח למתחם הזה עמדה כנסייה, צמודה אליו, שחרבה מן המסד עד הטפחות. משלושת האפסיסים שסיימו אותה כלפי מזרח נותרה רק המלית, כי כל אבני הגזית שציפו את כותליהם נשדדו.
למעלה משם במדרון ההר נראו לי עתיקים הנדבכים התחתיים של כמין מגדל רבוע אשר נבנה מאבנים נאות ובתוכו בור מים וחדר-מחסן קמור תקרה. כשהוספתי לעלות, כמו על מדרגות, הבחנתי בקווי הקירות של בתי מגורים קטנים הנראים עתיקים עד מאוד. באחדים מהם נראה עוד פתח הכניסה המלבני שיש בו שתי מזוזות ומשקוף.
במרחק מה מזרחה, בשיפולי הגבעה של גבעה סמוכה, שני אולמים קטנים העומדים עוד על תילם. הם מקבילים ומצרניים מוארים בעד חלונות צרים ביותר, דמויי חרכים. שני פתחי הכניסה בצד מערב מצוידים במזוזות מונוליתיות שגובהן שני מטרים ועשרה סנטימטר ומעליהן משקופים, מונוליתיים גם הם, שעל אחד מהם, המהוקצע הקצעה גסה יחסית, מגולף באמצע צלב שווה זרועות בתוך עיגול, והאחר מעוטר בכפתורים מוקפים מסגרת מלבנית. קירות שני האולמים האלה, שאורכם שמונה - עשר מטר, נבנו מאבנים מהוקצעות פחות או יותר, והרווחים במישקים מולאו ברסיסי אבן. לפי כיוונם והצלב החקוק בכניסה לאחד מהם סבורני כי זה היה לפנים חדר תפילה.
צמחייה

בחורבת מחוז למרגלות החורבה לצד השביל פורח אירוס נצרתי שהוא מין ייחודי לארץ ישראל. זוהי האוכלוסייה היחידה ממין זה שנמצאת מערבית לקו פרשת המים. שהם הובאו לכאן בעבר, והם אינם צומחים כאן באופן טבעי. פריחת האירוס הנצרתי חלה בחודש מרץ. מוסלמים נוהגים לשתול אירוס נצרתי בבתי קברות. אוכלוסיות מסוימות הובאו למקומן על ידי האדם. אוכלוסיות אחדות שגדלות בבר כנראה התפתחו מצמחים שנשתלו בבתי הקברות המוסלמיים.
רוב השטח נטוע בכרמי זית וגפן. בטראסות שבין עצי הזית, פורחים גם כלניות בשלל צבעים, כרמלית נאה ועצי שקד.
מדרונות תלולים של חורש ים-תיכוני מפותח (בין היתר עצי אדר סורי ושיחי מורן החורש). סבכי החורש מהווים בתי גידול לחזירי בר, תנים ודלקים.
גאולוגיה

האתר יושב על מסלע קשה וקרקע טרה רוסה. זהו אזור של טרשים - מסלע גירני חשוף שעבר המסה קרסטית. הוא אינו שופע במעיינות, אין בו אדמה חקלאית רבה ולכן קשה להתיישבות. עקב מחסור במעיינות מקומיים, נכרו בחורבת מחוז לאורך השנים בורות מים רבים.
הערות שוליים

↑  יעקב שורר,'"`UNIQ--nowiki-00000002-QINU`"'טיולי ישראל - צפון, באתר books.google.co.il
↑  טיול - חורבת מחוז, באתר www.tzofit.co.il/
↑  אורי ערד ואורי רמון,'"`UNIQ--nowiki-00000005-QINU`"'סקר דרום הגליל המערבי, באתר www.deshe.org.il/'"`UNIQ--nowiki-00000005-QINU`"'(ארכיון)
↑  חוה בראון ועירית,'"`UNIQ--nowiki-00000007-QINU`"'חורבת מחוז, באתר www.wildflowers.co.il, ‏01/03/2010
חומת חורבת מחוז
עליה לחורבת מחוז
בור מים חורבת מחוז
בור מים בחורבת מחוז
מיכל שרון (ביוכימאית)

| --- | --- |

 לידה:  25 במרץ 1972 (בת 52) ירושלים, ישראל ישראל 
 עיסוק:  ביוכימאית
 מקום לימודים:  האוניברסיטה העברית בירושלים  מכון ויצמן למדע
 מנחה לדוקטורט:  יעקב אנגליסטר
 מוסדות:  מכון ויצמן למדע
 פרסים והוקרה:  חברת האקדמיה הצעירה הישראלית (2017) 
 תרומות עיקריות
 ספקטרוסקומטריית מסה מבנית של מערכות חלבוניות
 
מיכל שרון (נולדה ב-25 במרץ 1972) היא ביוכימאית ישראלית ופרופסור מן המניין בפקולטה לביוכימיה במכון ויצמן למדע, המכהנת כיו"ר "אפיק באקדמיה", ארגון הפרופסוריות בישראל. מומחית לספקטרוסקופיית מסה מבנית ויישומיה במערכות חלבוניות, מתמקדת בעקר בחקר פירוק החלבונים על-ידי הפרוטאזום.
ביוגרפיה

מיכל שרון נולדה בירושלים בשם מיכל פלטיאל וגדלה ברחובות. בת לד"ר צבי פלטיאל (במקור פימנטל), פיזיקאי ומחנך, ולתמר פלטיאל, פסיכותרפיסטית. רבים מבני משפחות הוריה נספו בשואה, בגרמניה ובהולנד.
את שירותה הצבאי עשתה שרון כמדריכה בבית ספר שדה שדה בוקר. ב-1996 סיימה בהצטיינות יתרה תואר ראשון בכימיה באוניברסיטה העברית בירושלים. לאחר מכן למדה לתואר שלישי בכימיה (במסלול ישיר) במכון ויצמן למדע, בהנחיית פרופ' יעקב אנגליסטר. סיימה את לימודיה אלה ב-2003.
בשנים 2003–2006 שרון שהתה כבתר-דוקטורנטית במחלקה לכימיה של אוניברסיטת קיימברידג', בהנחיית פרופ' קרול רובינסון.בהמשך הייתה עמיתת מחקר במחלקה זו למשך כשנה. עם שובה לישראל הצטרפה כחברת סגל בדרגת מדענית בכירה למחלקה לכימיה ביולוגית במכון ויצמן. ב-2015 מונתה לפרופסור חבר במחלקה למדעים ביומולקולריים בפקולטה לביוכימיה וב-2021 לפרופסור מן המניין.
בשנים 2013–2016 כיהנה כנשיאת האגודה הישראלית לספקטרומטריית מסות וב-2017–2020 עמדה בראש האגף לתשתיות מחקר במכון ויצמן וכן כיהנה כסגנית נשיא "אילנית", אגודות ישראליות לביולוגיה ניסיונית.
בשנים 2015–2022 הייתה חברה בוועד המנהל של האגודה העולמית של ספקטרוסקופיית מסה. מאז 2024 היא מכהנת כיו"ר "אפיק באקדמיה", פורום הפרופסוריות באוניברסיטאות בישראל הפועל למען איזון מגדרי באקדמיה. לאורך השנים, היא זכתה בארבעה מענקים של מועצת המחקר האירופית (ERC). שרון היא מחזיקת הקתדרה הפרופסוריאלית בביוכימיה ע"ש אפרים ואהרן קציר.
מחקר

מחקרה של שרון מתמקד בפענוח המנגנונים המבקרים את פעילותם של קומפלקסים חלבוניים מורכבים. במיוחד, קבוצתה שואפת לגלות את המנגנונים ששולטים בפעילותן של מכונות מולקולריות המשתתפות בתהליכי פירוק חלבונים בתא. קבוצתה מובילה בפיתוח שיטות חדשניות בספקטרומטריית מסה. גישות אנליטיות אלו, בשילוב עם כלים ביוכימיים, מחקר בתאים ומודלים בעכברים, מאפשרות להתחקות אחר המנגנונים הרגולטוריים ברמה המולקולרית. עם תלמידיה של שרון לאורך השנים נמנים פרופ' יצחק מיכאלבסקי מאוניברסיטת אריאל בשומרון וד"ר אורן מוסקוביץ ממכון מקס פלאנק לקולואידים וממשקים.
מחקר > פירוק חלבונים המתווך על ידי הפרוטאזום 20S

במשך שנים רבות נחשב מסלול הפירוק של חלבונים המתווך על-ידי מערכת היוביקוויטין-פרוטאזום 26S כנתיב המרכזי לפירוק חלבונים בתא. ואולם, התגלה כי חלבונים יכולים להתפרק גם במסלול בלתי תלוי ביוביקוויטין, המתווך ישירות על-ידי הפרוטאזום 20S. בניגוד לתפיסה המוקדמת שראתה במסלול זה תהליך שולי, כיום ידוע כי הפרוטאזום 20S מפרק מגוון רחב של חלבונים, ביניהם חלבונים רגולטוריים מרכזיים. למרות חשיבותו, המנגנונים המבקרים מסלול זה עדיין אינם מובנים היטב, זאת בהשוואה לידע המקיף שהצטבר על מסלול הפירוק התלוי ביוביקוויטין.
קבוצתה של שרון חוקרת את הבקרה על מסלול הפירוק של הפרוטאזום 20S. במחקריהם הם גילו משפחת חלבונים חדשה, שכונתה CCR, אשר נקשרת לפרוטאזום 20S ומווסתת באופן סלקטיבי את פעילותו על-ידי עיכוב שלושת האתרים הקטליטיים שלו. בנוסף, הקבוצה מיפתה את מכלול החלבונים המהווים סובסטרטים של הפרוטאזום 20S. מחקרי הקבוצה מתמקדים בפרוטאזום המצוי בסביבה החוץ-תאית, ובפרט בדם, שם גילו כי הוא מציג מאפיינים ייחודיים השונים מאלו של הפרוטאזום התאי.
מחקר > ספקטרומטריית מסה לניתוח מבני

קומפלקסים חלבוניים מהווים ישויות דינמיות המשנות את הרכבן בהתאם לסוג הרקמה, לאופי התא עצמו (למשל, תא בריא לעומת תא חולה) ולמיקומם התוך-תאי. שונות זו בהרכב תתי-היחידות יוצרת תכונות פונקציונליות ייחודיות, המאפשרות לקומפלקס להגיב ולהסתגל לתנאים תאיים משתנים. יכולות אלו עשויות להיות מפותחות מאוד ולשמש כבקרה מורכבת ומתוחכמת. חשיפת הגמישות המבנית של קומפלקסים חלבוניים היא שלב קריטי להבנת תפקודם הביולוגי, אך זיהוי המגוון העצום הזה אינו משימה פשוטה. על מנת למצות עד תום את המידע שניתן להפיק מספקטרומטריית מסה, קבוצתה של שרון מפתחת שיטות ניסוי וניתוח נתונים חדשות.
למשל, שרון וקבוצתה פיתחו גישה מבוססת ספקטרומטריית מסה החושפת את השונות של תתי-היחידות המרכיבות קומפלקסים חלבוניים. בנוסף, היא פיתחה שיטה גנרית לחקר קומפלקסים חלבוניים המונעים על ידי קישור לליגנד, ולהגדרת המנגנונים האלוסטריים שלהם. כמו כן, קבוצתה תרמה לפיתוח היכולת של ספקטרומטריית מסה בשילוב מוביליות יונית (ion-mobility MS) עבור חקר של מבני קומפלקסים חלבוניים שאינם ידועים. בנוסף, היא פיתחה התקן ערבוב מהיר בזמן אמת לספקטרומטריית מסות של קומפלקסים חלבוניים. בהמשך לכך, השאיפה היא לדחוף את הגבולות המתודולוגיים והטכנולוגיים של גישת ספקטרומטריית מסה נטיבית וגם לשלב אותה עם טכנולוגיות משלימות לחקר מקיף של מבנים מקרומולקולריים.
מחקר > מערכת הבקרה של קומפלקס האות COP9

קומפלקס הסיגנלוזום COP9 (המכונה CSN) הוא מווסת מרכזי של פירוק חלבונים בתא. הוא פועל באמצעות בקרה על פעילותן של ליגאזות יוביקוויטין מסוג cullin-RING (CRLs). קומפלקס זה נשמר לאורך האבולוציה מאורגניזמים פשוטים ועד מורכבים, מה שמדגיש את חשיבותו הביולוגית. במשך שנים רבות היה מקובל כי הקומפלקס מורכב משמונה רכיבים קנוניים (CSN1 עד CSN8), המסודרים בסדר יורד של משקלם המולקולרי. קבוצתה של שרון שינתה תפיסה זו כאשר גילתה תת-יחידה חדשה וחיונית של הקומפלקס, אותה כינו CSNAP. מחקריה המשיכו לחשוף את תפקידה המכריע של CSNAP בוויסות פעילות ה-CSN, והראו כי לתת-יחידה קטנה זו השפעות מרחיקות לכת על ההומאוסטזיס התאי.
פרסים והוקרה

פרס ICRF לפיתוח קריירה מחקרית (2008)
מענקי מועצת המחקר האירופית (ERC) (2009, 2014, 2018, 2022)
חברת האקדמיה הצעירה הישראלית (2017–2021)
פרס בתחום ספקטרומטריית מסה במדעי החיים, הכנס האירופי לספקטרומטריית מסה (2018)
עמיתה בתוכנית "מובילים באקדמיה" לחוקרים מצטיינים (2019)
עמיתה בתוכנית iTranslate למנהיגות מחקרית מטעם רשת הבריאות 8400 (2023)
חיים אישיים

שרון נשואה לאלון ואם לשלושה, מתגוררת ברחובות.
אחיה הוא פרופ' יוסי פלטיאל, דקאן הפקולטה למתמטיקה ומדעי הטבע באוניברסיטה העברית בירושלים, והם נינים של הרב חיים יהודה אריה וייל.
הערות שוליים

1 2 3 4  חלבונים באוויר, באתר מסע הקסם המדעי, ‏1 ביוני 2008
1 2  Hanna Sara Pimontel, geni
1 2 3 4 5 6  האתר של פרופ' מיכל שרון, באתר מכון ויצמן למדע
↑  מיכל שרון, באתר האקדמיה הצעירה הישראלית
↑  הנהלת אפיק, באתר אפיק באקדמיה - פורום הפרופסוריות באוניברסיטאות
↑  ארכיון מחזור ב' 2020, באתר מובילים באקדמיה
↑  פרופ' יוסי פלטיאל, באתר האוניברסיטה העברית בירושלים
| --- | --- |
בקרת זהויות :  NLI: 987012493345805171  ORCID: 0000-0003-3933-0595  S2AuthorId: 144169290
טורינו

ערך זה עוסק בעיר באיטליה. אם התכוונתם למשמעות אחרת, ראו .
ארמון מדמה Palazzo Madama
טורינו (באיטלקית: Torino; בפיימונטית: Turin) היא עיר ראשית בצפון איטליה ובירת מחוז פיימונטה. משמשת מרכז תעשייתי חשוב ומרכז עסקי ותרבותי. העיר הרביעית בגודל האוכלוסייה באיטליה. בשנת 2012 נאמדה האוכלוסייה ב-911,823 תושבים, ובמטרופולין שלה מתגוררים כ-2.2 מיליון תושבים (2005). שיעור הזרים באוכלוסיית העיר נאמד ב-9%‏. טורינו היא העיר השלישית באיטליה בהיקף פעילותה הכלכלית, אחרי רומא ומילאנו. העיר ממוקמת על הגדה המערבית של נהר הפו סמוך למורדות הרי האלפים האיטלקיים. טורינו הייתה עיר הבירה הראשונה של ממלכת איטליה שנוסדה בשנת 1861.
טורינו מפורסמת בקבוצת הכדורגל יובנטוס (Juventus FC), אחת מהקבוצות הכדורגל המצליחות בעולם. בעיר ממוקם המטה של חברת המכוניות פיאט (Fiat). העיר אירחה את משחקי אולימפיאדת החורף בשנת 2006 ואת האירוויזיון בשנת 2022.
תולדות העיר

מקור שמה של העיר במילה Tau שפירושה בקלטית הוא "הרים". באיטלקית שם העיר הוא Torino המתורגם כ"שור קטן" (ראו את סמל העיר משמאל). בעיר נותרו שרידים של כפר משבט קלטי-ליגורי ה"טאוריני" (Taurini) מהמאה ה-3 לפנה"ס. לפי אחד המקורות עיכב שבט זה, יחד עם שבט אחר ששכן בלומברדיה, את מהלכו של צבא חניבעל בשנת 218 לפנה"ס, לאחר שחצה את הרי האלפים בדרכו לרומא.
תולדות העיר > התקופה הרומית

הרומאים החלו בבנית העיר טורינו ובשנת 58 לפנה"ס הקימו במקום מחנה צבאי (castrum) לצורך מלחמתו של יוליוס קיסר בגאלים ("מחנה צבאי טאורינורום" – Castra Taurinorum). בשנת 29 לפנה"ס שונה שם המחנה לכבוד הקיסר אוגוסטוס ונקרא "מחנה צבאי יוליה אוגוסטה" (Augusta Julia Taurinorum). מחנה זה העניק לעיר את שמה. אוכלוסיית העיר מנתה 5,000 תושבים בתקופה הרומאית והתגוררה כולה בין החומות. רשת רחובות העיר הנוכחית מבוססת על הרשת המקבילה מהתקופה הרומאית. לאחר נפילת האימפריה הרומית עברה טורינו לשליטת האוסטרוגותים (Ostrogoti)‏, הלומברדים (Longobardi)‏ והשבטים הפרנקים (Franchi) בהנהגת קרל הגדול.
תולדות העיר > בית סבויה

בשנת 942 הוקמה המרקה של טורינו (Marca di Torino) או המרקה של סוזה, שנועדה למלא את החלל החסר בשלטון הפאודלי המקומי. הייתה זו שותפות בין מלך איטליה (Regno d'Italia) לבין האימפריה הרומית הקדושה (Sacro Romano Impero), אשר החליפה שלושה שליטים – Anscarica, orbertenga, ו-Aleramica. כך הוקמה ה"שושלת הארדואינית" (La dinastia Arduinica) שבאה לעולם כתוצאה מנישואי אדלאידה די סוזה (Adelaide di Susa) עם בנו של אומברטו ביאנקומאנו (Umberto Biancamano), מייסד שושלת בית סבויה. בשנת 1050 עברה השליטה בטורינו לידי הנסיכים לבית סבויה. בתחילת המאה ה-13, תחת שלטון הדוכסות של בית סבויה, הגיעה אוכלוסיית העיר ל-20,000 תושבים.
במאה ה-15 תוכננה העיר מחדש. בתקופה זו נבנו בה ארמונות, גנים והאוניברסיטה. בשנת 1563 בחר אמנואלה פיליברטו, דוכס סבויה (Emanuele Filiberto), שכונה "ראש הברזל", בעיר טורינו לבירת הנסיכות של סבויה אחרי שזנח את בירתו הצרפתית, שאמברי (Chambery). בעיר הוקמה חומה מודרנית במסגרת מבנה מחומש. באותה תקופה נבנו כיכר סן קרלו (Piazza San Carlo), רחוב פו (Via Po) וארמון המלוכה (Palazzo Reale).
בשנת 1713, עת חתימת הסכמי אוטרכט, התאחדה ממלכת סרדיניה עם דוכסות סבויה, והדוכסים לבית סבויה הוכתרו למלכים – תחילה של סיציליה ואחר כך של סרדיניה.